Brian Johnson

Brian Johnson (diranakakan di Dunston, County Durham, 5 Uktubir 1947; umur 72 tahun) marupakan saurang panyanyi wan panulis lagu bakabangsaan Ingegris. Imbah AC/DC kahilangan vukalisnya Bon Scott pas tahun 1980, AC/DC maulah pancarian gasan vukalis hanyar. Anggota lain matan AC/DC nang sabalumnya haratan baisi pandir positif kisah Johnson matan Scott pas malihat Johnson banyanyi lawan Geordie, pahabisannya mamilih Johnson nang baisi suara nang kuat tapi serius wan pas gasan band-band <i id="mwDw">hard rock</i> sabagai vukalis hanyar buhannya. Inya sampat kaluar matan AC/DC pas tahun 2016 gara-gara masalah pandangaran, imbah ngitu kapuangan pusisi vukalis ngitu diisi ulih Axl Rose nang sabalumnya marupakan vukalis Guns N' Roses.

Brian mamulai karirnya dalam musik <i id="mwGQ">rock and roll</i> lawan sabuting band matan Newcastle nang bangaran Geordie, nang kainanya inya manjadi vukalis utama AC/DC manggantiakan vukalis sabalumnya yaitu Bon Scott nang maninggal pas tahun 1980.

Album panambaian Johnson lawan AC/DC pas tahun 1980 bajudul Back in Black, manjadi salah sabuting album nang baisi panjualan paling banyak sapanjang masa. Lawan AC/DC, inya kawa jua masuk ka dalam Rock N' Roll Hall of Fame pas tahun 2003. Brian Johnson dipinandui sabagai vukalis nang baisi suara nang khas wan aksen Geordie nang kantal. Johnson mandapatakan galar doktor kahormatan dalam bidang seni musik barakat kontribusinya dalam dunia pamusikan, galar doktorat ngini dibariakan ulih Universitas Northumbria di Newcastle.

Kehidupan Pamulaan 
Brian Johnson diranakakan pas 5 Uktubir 1947 di Dunston, Gateshead, County Durham, Inggris, sabagai anak sulung matan ampat badingsanak. Abahnya bakabangsaan Inggeris, bangaran Alan, mangabdi lawan Durham Light Infantry Angkatan Darat Inggris sabagai sersan mayor wan jua saurang panambang batu bara.  Johnson kahilangan abahnya pas inya maumpati Tur Dunia bajudul Ballbreaker lawan AC/DC pas tahun 1996. Sadangkan Mamanya, Esther (née De Luca), baasal matan Frascati, Italia. Pas inya lagi halus, Johnson rancak ampil dalam kagiatan pandu di bamacam acara. Johnson marupakan jua bagian matan paduan suara di garija lukal di tempat inya diranakakan, wan rancak jua tampil dalam drama nang ditayangakan di televisi.

Karir

Karir Pamulaan 
Karir pamulaan Brian Johnson bamula matan sabting band nang bangaran Gobi Desert Canoe Club Band wan jua Fresh Band, inya bamain jua lawan sabuting band kabaret bangaran The Jasper Hart Band pas tahun 1970. Lawan kakawanan inya, inya maulah band baaliran glam rock Inggeris bangaran USA, nang kalawasannya baganti ngaran jadi Geordie pas tahun 1972.

Single pamulaan Geordie bajudul Don't do That kawa mamasuki UK Top 40 pas bulan Disimbir 1972. Band ngini bamakin tarkanal imbah masuknya single buhan inya dalam UK Top 10 bajudul All Because of You pas bulan April 1973 wan UK Top 20 bajudul Can You Do It pas bulan Juli 1973.  Pas Januari 1976, Johnson marilis sababutingannya single solonya I Can't Forget You Now haratan masih bamain band lawan Geordie.

Brian Johnson maninggalkan Geordie imbah marilis album buhannya pas tahun 1976 bajudul Save the World.

AC/DC 

Imbah maninggalkan Geordie, Brian Johnson direkrut ulih AC/DC sabagai vukalis hanyar, menggantiakan vukalis lawas buhannya Bon Scott nang jadi vukalis AC/DC mulai 1974 sampai inya mati pas tahun 1980.

AC/DC merilisi album pamulaan buhannya imbah Bon Scott maninggal sakaligus jadi album panambaian Johnson lawan AC/DC nang bajudul Back in Black￼￼. Album￼￼ ngini baisi lambang AC/DC lawan sampul bawarna hirang, sabagai panghurmatan gasan Bon Scott. Album nang dirilis pas tanggal 25 Juli 1980 ngini maraih kasuksisan nang ganal, lawan mancapai panjualan 50 juta kupi di samunyaan dunia wan tamasuk sabagai salah satu album lawan panjualan tasukses di dunia.

Album AC/DC imbahnya lawan Johnson  sabagai vukalis utamanya bajudul For Those About to Rock We Salute You nang dirilis pas tanggal 23 November 1981. Maumpati kasuksisan album sabalumnya, album ngini kawa jadi album pamulaan AC/DC nang baandak di pusisi asa di tangga musik Billboard di Amerika Serikat wan kawa batahan salawas talu minggu.
Album Blow Up Your Video marupakan album tarakhir AC/DC nang mamakai lirik ulahan Brian Johnson, Sarak nang dialami Johnson pas waktu ngitu mangganggu tugas Brian Johnson sabagai salah sabuting tukang ulah lirik, jadinya nang maulah lirik diambil alih ulih Angus Young wan Malcolm Young. Pas tahun 2014, AC/DC sacara rasmi maumumakan album tahanyar buhannya nang bajudul Rock or Bust nang marupakan album ka-16 AC/DC wan album ka-11 AC/DC lawan Brian Johnson.

Johnson tslapaksa kaluar matan AC/DC pas tahun 2016 imbah mandarita gangguan pandangaran dlwan digantikan ulih vukalis Guns N’ Roses, Axl Rose, dalam tur band AC/DC nang batajuk Rock or Bust Tour.

Imbah bamundur matan AC/DC, Brian Johnson jadi pambawa acara televisi bajudul A Life on the Road, dimana inya mawawancari musisi band Rock legendaris. Pas tahun 2017, inya sampat jua tampil lawan band asal Inggris, Muse wan manyanyiaian lagu <i id="mwlQ">Back in Black</i> lawan buhannya.

Aktifitas lain 
Brian Johnson dipinandui sabagai Musisi yang menyukai mobil sport dan adu balap, ia sempat menjadi tamu dalam acara televisi populer tentang mobil berjudul Top Gear dan pada tahun 2015, ia diberi tawaran untuk memiliki acara sendiri tentang mobil yang berjdul Cars That Rock.

Kahidupan Paribadi 
Brian Johnson mangawini bini pamulaannya pas tahun 1968, matan bakawinannya lawan Carol inya dikarunai dua anak babinian yaitu, Joanne (lahir pas tahun 1968) wan Kala (lahir pas tahun 1973). Johnson imbahtu sarak pas haratan manggawi album The Razor Edge. Imvah bapisah, Johnson kawin lawan Brenda wan diam basama di Sarasota, Florida.

Newcastle United marupakan klub mainbal favorit Johnson, maka inya sawat handak bainvestasi di Newcastle United gasan mangganii kauangan klub.

Pas tahun 2014, inya dianugerahi galar doktor kahurmatan dalam bidang musik ulih Universitas Northumbria barakat kuntribusi dalam dunia pamusikan.

Imbah kamatian Malcolm Young nang disabab'akan dementia, Johnson manjadi pandukung urganisasi Yorkshire Dementia Charity nang bagarak gasan mambari bantuan gasan buhan pandarita Dementia.

Diskoriografi 
Lawan Geordie

Lawan AC/DC

Sorangan

Daftar Pustaka